અમદાવાદ: ચાલુ ચોમાસામાં સામાન્ય વરસાદથી શહેરભરના આશરે રૂ.રપ૦ કરોડથી વધુ કિંમતના રસ્તા ધોવાયા હોઇ તંત્રની આબરૂના લીરે લીરા ઊડ્યા છે. તૂટેલા રસ્તાના મામલે હાઇકોર્ટે લાલ આંખ કરતાં સત્તાવાળાઓએ યુદ્ધસ્તરે રોડ રિપેરિંગનું કામકાજ હાથ ધર્યું છે. અત્યાર સુધીમાં મ્યુનિસિપલ તિજોરીમાંથી રસ્તાના રિસરફેસિંગ અને માઇક્રો સરફેસિંગની પાછળ રૂ.૩૮૦ કરોડથી પણ વધુ ખર્ચાઇ ચૂક્યા છે. દરમિયાન રસ્તા રિપેરિંગ પાછળ હજુ વધુ રૂ.૭૪ કરોડ ખર્ચાવાના છે.